Têgêrayîşê Cinîyan ê Kurdan ê Ewropa (TJK-E) bi eşkerayîyêke venga kurd û cinîyan ê kurdan da ke wa tewrê çalakîyanê 23ê çeleyî yê vera Komployê Mîyanneteweyî yê serê Rayberê Şarê Kurdî Abdullah Ocalanî bibê.
TJK-E vist vîr ke Rayberê Şarê Kurdî Abdullah Ocalanî a roja reşe ra nata xo ver dano û nê Komployê Mîyanneteweyî nika şexsê Abdullah Ocalanî de vera pêro kurdan yena caardene. TJK-E bale ante ser ke 40 serran ra nata rayberîya Abdullah Ocalanî kurdî vera qirkerdişan xo ver dano û fikranê Abdullah Ocalanî sere de têkoşînê cinîyan rayberîya têkoşînan kerde.
TJK-E vat: ''Ma qerardar ê ke xeta xoverdayîşî ya Rayber Apoyî ser o têkoşîn geş bikera. Ma do çarçewa 'tecrîd, faşîzm, îşxalî rê bes o, wex wextê azadîye yo' de têkoşîn geş bikerê. Sere de cinîyî ma venga şar û dostanê xo danê ke tewrê çalakîyanê 23ê çeleyî bibê.''
